**Izziņa par atzinumos sniegtajiem iebildumiem**

Par Ministru kabineta rīkojuma projektu “**Par** **valsts akciju sabiedrības “Latvijas dzelzceļš” izšķirošās ietekmes un līdzdalības izbeigšanu SIA “LDZ infrastruktūra” un valsts akciju sabiedrības “Latvijas dzelzceļš” netiešas izšķirošas ietekmes izbeigšanu SIA “Rīgas Vagonbūves Uzņēmums “Baltija”” un SIA “LDZ ritošā sastāva serviss” līdzdalības un tiešas izšķirošas ietekmes izbeigšanu SIA “Rīgas Vagonbūves Uzņēmums “Baltija””** VSS-677

**I. Jautājumi, par kuriem saskaņošanā vienošanās nav panākta**

| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| --- | --- | --- | --- | --- | --- |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums |  | | |
|  |  | | |
| Saskaņošanas dalībnieki | Pārresoru koordinācijas centrs, Finanšu ministrija, Valsts kontrole | | |
|  |  | | |
|  |  | |  |
| Saskaņošanas dalībnieki izskatīja šādu ministriju (citu institūciju) iebildumus | |  |  |
|  | | Finanšu ministrijas, Pārresoru koordinācijas centrs, Valsts kontrole iebildumi | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |
|  | |  | |
|  | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | MK rīkojuma anotācijas I daļas 2. punkts  (…)  Ievērojot, ka VAS “Latvijas dzelzceļš” atkarīgās sabiedrības - SIA “LDZ ritošā sastāva serviss” pamatfunkcija ir nodrošināt kvalitatīvus ritošā sastāva remontus, apkopes un ekipēšanu, ritošā sastāva satiksmes drošību un lokomotīvju, vagonu tehniskā stāvokļa atbilstošu uzturēšanu, lai nodrošinātu pārvadātājus ar nepieciešamo lokomotīvju un vagonu daudzumu, ir lietderīgi veikt RVU Baltija un SIA “LDZ ritošā sastāva serviss” reorganizāciju, pievienojot RVU Baltija pie SIA “LDZ ritošā sastāva serviss” ar mērķi samazināt administratīvos izdevumus un izslēgt funkciju dublēšanos.  (…)  Reorganizācijas ceļā pievienojot RVU Baltija SIA “LDZ ritošā sastāva serviss”, SIA “LDZ ritošā sastāva serviss” ieguvums būtu 64 688 EUR. Tā ir starpība starp ieguldījumu meitas sabiedrības kapitālā 224 714 EUR un RVU Baltija aktīvu vērtību 289 402 EUR. | **LR Valsts kontroles iebildums**:  Satiksmes ministrijas iesniegtajā Ministru kabineta rīkojuma projekta sākotnējās ietekmes novērtējuma ziņojumā (anotācijā) ir norādīts, ka reorganizācijas ceļā pievienojot SIA “Rīga Vagonbūves Uzņēmums “Baltija”” (reģistrācijas Nr. 40103419565) SIA “LDZ ritošā sastāva serviss” (reģistrācijas Nr. 40003788351), SIA “LDZ ritošā sastāva serviss” ieguvums būtu 64 688 euro. Tā ir starpība starp ieguldījumu meitas sabiedrības kapitālā 224 714 euro un SIA “Rīgas Vagonbūves Uzņēmums “Baltija”” aktīvu vērtību 289 402 euro.  Pēc Valsts kontroles lūguma skaidrot, kā ir iegūta ieguldījuma meitas sabiedrības kapitālā vērtība 224 714 euro, Satiksmes ministrija sniedza papildu informāciju , ka uz 2020.gada 31.decembri tika aplēsts finanšu ieguldījuma vērtības samazinājums 292 000 euro apmērā un attiecīgi iepriekš veiktais ieguldījums 516 714 euro apmērā tika samazināts līdz 224 714 euro.  Veicot apvienoto (atbilstības/lietderības) revīziju Nr.2.4.1-40/2020 “Vai Satiksmes ministrija un tās kapitālsabiedrības nodrošina efektīvu un normatīviem aktiem atbilstošu nozarei piešķirtā finansējuma un valsts kapitāla pārvaldību?” konstatēts, ka 2012., 2013. un 2016.gadā kopā SIA “Rīga Vagonbūves Uzņēmums “Baltija”” ieguldīti 516 714 euro. Saskaņā ar Satiksmes ministrijas sniegto informāciju , no SIA “Rīgas Vagonbūves Uzņēmums “Baltija”” pārņemamo aktīvu vērtība ir 289 402 euro, līdz ar to faktiski SIA “LDZ ritošā sastāva serviss” veiktā ieguldījuma meitas sabiedrības kapitālā rezultāts ir zaudējumi 227 312 euro apmērā, nevis ieguvums.  Valsts kontrole uzskata, ka sākotnējās ietekmes novērtējuma ziņojumā (anotācijā), neatklājot pilnu informāciju par kopējo ieguldījuma apjomu kopš 2012.gada un faktu, ka uz 2020.gada 31.decembri veikts ieguldījuma vērtības samazinājums, Ministru kabinetam pirms lēmuma pieņemšanas tiek liegta iespēja iepazīties ar patieso situāciju un faktisko ieguldījuma SIA “Rīgas Vagonbūves Uzņēmums “Baltija”” darījuma rezultātu.  Valsts kontrole aicina izvērtēt visu iepriekš minēto un atbilstoši precizēt Ministru kabineta rīkojuma projekta sākotnējās ietekmes novērtējuma ziņojumu (anotāciju) ar precīzu un visaptverošu darījuma izklāstu. | **Ņemts vērā** | **MK rīkojuma anotācijas I sadaļas 2. punkts:**  *Sākotnējais SIA “LDZ ritošā sastāva serviss” ieguldījums RVU Baltija veidoja 516 714 EUR. Uz 31.12.2020, izvērtējot RVU Baltija nākotnē paredzamos ieņēmumus un plānotās izmaksas, SIA “LDZ ritošā sastāva serviss” savā 2020.gada finanšu pārskatā atzina zaudējumus no RVU Baltija ieguldījuma vērtības samazinājuma 292 000 EUR apmērā. Šis vērtības samazinājums jau ir atzīts un radījis faktiskos zaudējumus, līdz ar to reorganizācijas rezultātā papildus zaudējumi neveidojas.*  Ievērojot, ka VAS “Latvijas dzelzceļš” atkarīgās sabiedrības - SIA “LDZ ritošā sastāva serviss” pamatfunkcija ir nodrošināt kvalitatīvus ritošā sastāva remontus, apkopes un ekipēšanu, ritošā sastāva satiksmes drošību un lokomotīvju, vagonu tehniskā stāvokļa atbilstošu uzturēšanu, lai nodrošinātu pārvadātājus ar nepieciešamo lokomotīvju un vagonu daudzumu, ir lietderīgi veikt RVU Baltija un SIA “LDZ ritošā sastāva serviss” reorganizāciju, pievienojot RVU Baltija pie SIA “LDZ ritošā sastāva serviss” ar mērķi samazināt administratīvos izdevumus un izslēgt *administratīvo* funkciju dublēšanos*, kā arī izvairīties no papildus zaudējumu rašanās nākotnē.*  (…)  Reorganizācijas ceļā pievienojot RVU Baltija SIA “LDZ ritošā sastāva serviss”, SIA “LDZ ritošā sastāva serviss” ieguvums būtu 64 688 EUR. Tā ir starpība starp ieguldījumu meitas sabiedrības kapitālā *(ņemot vērā zaudējumus, kas atzīti no vērtības samazināšanas atzīšanas)* 224 714 EUR un RVU Baltija aktīvu vērtību 289 402 EUR.  *Ja 2020.gada nogalē netiktu veikta ieguldījuma vērtības samazināšana par 292 000 EUR RVU Baltija veiktā ieguldījuma rezultātā zaudējumi 227 312 EUR apmērā tiktu atzīti vairāku gadu griezumā. Tomēr jāatzīmē, ka reorganizācija palīdzēs izvairīties no iespējamiem papildus zaudējumiem nākotnē.* |
| 22 |  | **Pārresoru koordinācijas centra iebildumi:**  Anotācijas I sadaļas 2. punktā (4. lpp.) ir minēts “ievērojot, ka VAS “Latvijas dzelzceļš” atkarīgās sabiedrības SIA “LDZ ritošā sastāva serviss” pamatfunkcija ir nodrošināt kvalitatīvus ritošā sastāva remontus, apkopes un ekipēšanu, ritošā sastāva satiksmes drošību un lokomotīvju, vagonu tehniskā stāvokļa atbilstošu uzturēšanu, lai nodrošinātu pārvadātājus ar nepieciešamo lokomotīvju un vagonu daudzumu, ir lietderīgi veikt SIA “Rīgas Vagonbūves Uzņēmums “Baltija”” (turpmāk - RVU Baltija) un SIA “LDZ ritošā sastāva serviss” reorganizāciju, pievienojot RVU Baltija pie SIA “LDZ ritošā sastāva serviss” ar mērķi samazināt administratīvos izdevumus un izslēgt funkciju dublēšanos”. Ar Ministru kabineta 2016.gada 26.maija rīkojumu Nr. 308 “Par atļauju valsts akciju sabiedrībai “Latvijas dzelzceļš” iegūt netiešu izšķirošu ietekmi sabiedrībā ar ierobežotu atbildību “Rīgas Vagonbūves Uzņēmums “Baltija”” (turpmāk – MK rīkojums Nr. 308) RVU Baltija vispārējais stratēģiskais mērķis ir dzelzceļa ritošā sastāva lokomotīvju un ritošā sastāva ražošana, metālkonstrukciju izgatavošana, tajā skaitā Ziemeļatlantijas līguma organizācijas (NATO) militārās tehnikas dzelzceļa pārvadājumu atbalsta nodrošināšanai. Ņemot vērā, ka no Anotācijā ietvertās informācijas neizriet abu kapitālsabiedrību funkciju pārklāšanās, kā arī ņemot vērā Anotācijā norādīto, ka kopš 2019. gada RVU Baltija ir guvusi ieņēmumus tikai no tai piederošās zemes un ēkas iznomāšanas, lūdzam papildināt Anotāciju ar informāciju par to, kādu tieši funkciju dublēšanās tiks novērsta, veicot kapitālsabiedrību reorganizāciju. | **Ņemts vērā** | **Papildināts un precizēts anotācijas I sadaļas 2. punkts:**  *Ievērojot MK rīkojumā Nr. 308 noteikto, laika posmā no 2017.gada līdz 2019.gadam RVU Baltija ir veiksmīgi realizējusi apjomīgu projektu - 10 (desmit) 13-4012-tipa (modeļa) četrasu universālo platformu modernizācija un attiecīgu stiprināšanas ierīču izgatavošana - Ziemeļatlantijas līguma organizācijas (NATO) militārās tehnikas dzelzceļa pārvadājumu atbalsta nodrošināšanai. Ievērojot, ka SIA “Rīgas Vagonbūves Uzņēmums “Baltija”” 2020. un 2021.gadā nav noslēgti līgumi par dzelzceļa ritošā sastāva lokomotīvju un ritošā sastāva ražošanu vai metālkonstrukciju izgatavošanu, atbilstoši stratēģiskajam mērķim, kā arī tuvākajā nākotnē nav sagaidāmi attiecīgi pasūtījumi, saimnieciski un finansiāli izdevīgi šajā gadījumā ir reorganizēt SIA “Rīgas Vagonbūves Uzņēmums “Baltija”” to pievienojot SIA “LDZ ritošā sastāva serviss”, kurš ievērojot statūtos noteiktos saimnieciskās darbības veidus arī nepieciešamības gadījumā var veikt dzelzceļa ritošā sastāva lokomotīvju un ritošā sastāva ražošanu vai metālkonstrukciju izgatavošanu, t.sk. tajā skaitā Ziemeļatlantijas līguma organizācijas (NATO) militārās tehnikas dzelzceļa pārvadājumu atbalsta nodrošināšanai Šie darbības veidi atbilst SIA “LDZ ritošā sastāva serviss” statūtos norādītajiem darbības veidiem Metāla konstrukciju ražošana 25.1. un Dzelzceļa lokomotīvju un ritošā sastāva ražošana 30.2.* |
| 33 | **Anotācijas III sadaļas 8.punkts:**  SIA “LDZ infrastruktūra” likvidācijas rezultātā LDz iegūs būtiskus aktīvus, tajā skaitā aptuveni 3-4 miljonus euro naudas atlikumu un būtiskus darbojošos pamatlīdzekļus.  Reorganizācijas ceļā pievienojot SIA “Rīga Vagonbūves Uzņēmumu “Baltija”” SIA “LDZ ritošā sastāva serviss”, LDZ ritošā sastāva serviss” ieguvums būtu 64 688 EUR. Tā ir starpība starp ieguldījumu meitas sabiedrības kapitālā 224 714 EUR un SIA “Rīgas Vagonbūves Uzņēmums “Baltija”” aktīvu vērtību 289 402 EUR.  Papildus bilance ietekmei paredzams, ka samazināsies no valsts budžeta nepieciešamais līdzekļu apjoms finanšu līdzsvara nodrošināšanai. | **Finanšu ministrijas iebildumi:**  Anotācijā norādīts, ka SIA “LDZ infrastruktūra” likvidācijas rezultātā LDz iegūs būtiskus aktīvus, tajā skaitā aptuveni 3-4 miljonus euro naudas atlikumu un būtiskus darbojošos pamatlīdzekļus. Ja VAS “Latvijas dzelzceļš” patsveiks darbus attiecībā uz sliežu metināšanu un garsliežu transportēšanu, ieguvums būs šī pakalpojuma izmaksu samazinājums un tā rezultātā attiecīgi samazinātos no valsts budžeta nepieciešamais līdzekļu apjoms. Vēršam uzmanību, ka anotācijas III sadaļā ir jāsniedz novērtējums par ietekmi uz budžetu, ņemot vērā pieejamos budžeta līdzekļus. Atzīmējam, ka Satiksmes ministrijas apakšprogrammā 31.04.00 “Finansējums dzelzceļa publiskai infrastruktūrai” saskaņā ar likumu “Par valsts budžetu 2021.gadam” plānoti 23 874 774 euro apmērā, kā arī saskaņā ar likumu “Par vidēja termiņa budžeta ietvaru 2021., 2022. un 2023.gadam” šāds finansējums pieejams arī turpmākajiem gadiem. Vienlaikus vēršam uzmanību, ka Satiksmes ministrija ir sagatavojusi divus Ministrukabineta rīkojuma projektus “Par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem”” par nepieciešamajiem papildu izdevumiem 2021.gadā 14 225 226 euro apmērā, lai nodrošinātu normatīvajos aktos noteikto izdevumu kompensēšanu par valsts publiskās lietošanas dzelzceļa infrastruktūras izmantošanu dzelzceļa pasažieru pārvadājumiem, ko sniedz saistībā ar sabiedrisko pakalpojumu līgumu, un 9 503 295 euro apmērā, lai nodrošinātu valstspubliskās lietošanas dzelzceļa infrastruktūras pārvaldītāja (valsts akciju sabiedrība “Latvijas dzelzceļš”) finanšu līdzsvara par 2020.gadu maksājumu. Turklāt 2022.gada budžeta sagatavošanas procesā Satiksmes ministrija ir iesniegusi arī prioritāro pasākumu pieteikumus “Finansējums dzelzceļa publiskai infrastruktūrai” ar pieprasīto finansējumu 2022.gadam 14 225 000 euro, 2023.gadam 20 420 798 euro, 2024.gadam 21 047 292 euro un turpmāk ik gadu 21 321 636 euro apmērā un “VAS “Latvijas dzelzceļš” finanšu līdzsvara nodrošināšana” ar pieprasīto finansējumu 2022.gadam 32 838 674 euro, 2023.gadam 26 914 499 euro, 2024.gadam 14 683 713 euro un 2025.gadam 8 160 177 euro apmērā. Ievērojot iepriekš minēto, secināms, ka Satiksmes ministrijai ir nepieciešams papildu valsts budžeta finansējums gan maksājumiem par valsts publiskās lietošanas dzelzceļa infrastruktūras izmantošanu, gan finanšu līdzsvara nodrošināšanai. Līdz ar to uzskatām, ka nav korekti aizpildīts anotācijas III sadaļas 4.punkts, norādot līdzekļu apmēru 2021.gadam un turpmākajiem gadiem kā kompensējošu izdevumu pasākumu, jo tas nemazinās Satiksmes ministrijas budžetā pieejamo valsts budžeta finansējuma apmēru, kā arī nav korekti 8.punktā norādīt, ka samazināsies no valsts budžeta nepieciešamais līdzekļu apjoms, jo ar rīkojuma projektā paredzēto darbību veikšanunav plānots samazināt Satiksmes ministrijas budžetā pieejamo valsts budžeta finansējumu. Ņemot vērā iepriekš minēto, lūdzam precizēt anotācijas III sadaļas 4.punktu, savukārt anotācijas III sadaļas 6.punktā norādīto informāciju lūdzam norādīt 8.punktā kā citu informāciju, to attiecīgi precizējot, un arī precizēt 8.punktā jau šobrīd norādīto informāciju. | **Ņemts vērā** | **Svītrots Anotācijas III sadaļas 8.punkts. Attiecīgi papildināts un precizēts anotācijas I sadaļas 2. punkts:**  *Ņemot vērā, ka likvidācijas brīdī no LDz bilances būs nepieciešams norakstīt ieguldījumu SIA “LDZ infrastruktūra”, kas šobrīd atzīts LDz bilancē, tiek aplēsts, ka likvidējot SIA “LDZ infrastruktūra” tās valdošajai sabiedrībai LDz veidosies pārējās saimnieciskās darbības ieņēmumi aptuveni 1,500,000 EUR apmērā.*  *(..)*  *SIA “LDZ infrastruktūra” likvidācijas rezultātā tiks ietaupītas administratīvās izmaksas, kā arī sakarā ar to, ka sliežu metināšanas un transportēšanas darbus veiks LDz, tiks panāktas sinerģijas un optimizēta resursu izmantošana. Šo pasākumu kopējā ietekme tiek lēsta kā papildus izmaksu samazinājums EUR 60,000 apmērā LDz ik gadu.*  Reorganizācijas ceļā pievienojot SIA “Rīga Vagonbūves Uzņēmumu “Baltija”” SIA “LDZ ritošā sastāva serviss”, LDZ ritošā sastāva serviss” ieguvums būtu 64 688 EUR. Tā ir starpība starp ieguldījumu meitas sabiedrības kapitālā 224 714 EUR *(ņemot vērā zaudējumus, kas atzīti no vērtības samazināšanas atzīšanas)* un SIA “Rīgas Vagonbūves Uzņēmums “Baltija”” aktīvu vērtību 289 402 EUR.  ~~Papildus bilance ietekmei paredzams, ka samazināsies no valsts budžeta nepieciešamais līdzekļu apjoms finanšu līdzsvara nodrošināšanai.~~ |
|  |  |  |  |  |
| 4. | **Anotācijas III sadaļa** | **Finanšu ministrijas iebildumi:**  2. Lūdzam atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” IV nodaļā noteiktajam precizēt anotācijas III sadaļā 1.-5.punktu, ievērojot 33.punktā noteikto, tas ir, ja projekts neietekmē atsevišķus finanšu ietekmes rādītājus (ieņēmumus, izdevumus vai līdzekļus papildu izdevumu finansēšanai), tad attiecīgajos laukos ieraksta "0". | **Ņemts vērā** | **Precizēta anotācijas III sadaļa** |
| 5. |  | **Finanšu ministrijas iebildumi:**  **3.** Ņemot vērā, ka Publiskas personas kapitāla daļu un kapitālsabiedrību pārvaldības likuma 3.panta otrā daļa nosaka, ka šajā likumā paredzētās darbības veic, ievērojot arī komercdarbības atbalsta kontroli regulējošus normatīvos aktus, lūdzam anotācijas I sadaļas 2.punktā ietvert skaidrojumu, vai plānotās darbības “valsts akciju sabiedrības “Latvijas dzelzceļš” izšķirošās ietekmes un līdzdalības izbeigšana SIA “LDZ infrastruktūra” un valsts akciju sabiedrības “Latvijas dzelzceļš” netiešas izšķirošas ietekmes izbeigšana SIA “Rīgas Vagonbūves Uzņēmums “Baltija”” un SIA “LDZ ritošā sastāva serviss” līdzdalības un tiešas izšķirošas ietekmes izbeigšana SIA “Rīgas Vagonbūves Uzņēmums “Baltija”” ir tādas, kas paredz/neparedz komercdarbības atbalsta piešķiršanu, norādot argumentus, un tām ir/nav jāpiemēro komercdarbības atbalsta kontroles normas. Informāciju anotācijā par katru no uzņēmumiem, kurā tiek izbeigta izšķiroša ietekme un līdzdalība, un par tā pārņemošo uzņēmumu, lūdzam norādīt atsevišķi. | **Ņemts vērā** | **Papildināts anotācijas I sadaļas 2. punkts:**  *Darbības, kas saistītas ar SIA “LDZ infrastruktūra” likvidēšanu un VAS “Latvijas dzelzceļš” izšķirošās ietekmes un līdzdalības izbeigšanu šajā sabiedrībā, neparedz komercdarbības atbalsta piešķiršanu un nav saskatāmas pazīmes, kas noteiktu nepieciešamību piemērot komercdarbības atbalsta normas. SIA “LDZ infrastruktūra” likvidēšanas rezultātā VAS “Latvijas dzelzceļš” no* *likvidējamās atkarīgās sabiedrības iegūs šīs atkarīgās sabiedrības aktīvus un darbojošos pamatlīdzekļus.*  *Darbības, kas saistītas ar VAS “Latvijas dzelzceļš” netiešas izšķirošas ietekmes izbeigšanu SIA “Rīgas vagonbūves Uzņēmums “Baltija”” un SIA “LDZ ritošā sastāva serviss” līdzdalības un tiešas izšķirošas ietekmes izbeigšanu SIA “Rīgas Vagonbūves Uzņēmums “Baltija”” neparedz komercdarbības atbalsta piešķiršanu un nav saskatāmas pazīmes, kas noteiktu nepieciešamību piemērot komercdarbības atbalsta normas. Reorganizācijas rezultātā SIA “LDZ ritošā sastāva serviss” turpinās SIA “Rīgas Vagonbūves Uzņēmums “Baltija”” darbības veidus.* |
| 6. |  | **Pārresoru koordinācijas centra iebildumi:**  Ņemot vērā, ka ar Rīkojuma projektu plānots izbeigt netiešu izšķirošu ietekmi RVU Baltija, kā arī Anotācijā ietverto informāciju par līdzekļu apjomu, ko SIA “LDZ ritošā sastāva serviss” ieguldījis, iegādājoties RVU Baltija kapitāla daļas un palielinot līdzdalību, kā arī to, ka RVU Baltija no 2017. līdz 2019. gadam ir īstenojusi vienu projektu, bet šobrīd tās vienīgā komercdarbība ir sev piederošā nekustamā īpašuma iznomāšana mātes sabiedrībai, PKC ieskatā, nepieciešams vērtēt, vai ar SIA “LDZ ritošā sastāva serviss” līdzdalību RVU Baltija tika sasniegts MK rīkojumā Nr.308 noteiktais vispārējais stratēģiskais mērķis. | **Ņemts vērā** | **Papildināts un precizēts anotācijas I sadaļas 2. punkts:**  *Ievērojot MK rīkojumā Nr. 308 noteikto, laika posmā no 2017.gada līdz 2019.gadam RVU Baltija ir veiksmīgi realizējusi apjomīgu projektu - 10 (desmit) 13-4012-tipa (modeļa) četrasu universālo platformu modernizācija un attiecīgu* *stiprināšanas ierīču izgatavošana - Ziemeļatlantijas līguma organizācijas (NATO) militārās tehnikas dzelzceļa pārvadājumu atbalsta nodrošināšanai. Ievērojot, ka SIA “Rīgas Vagonbūves Uzņēmums “Baltija”” 2020. un 2021.gadā nav noslēgti līgumi par dzelzceļa ritošā sastāva lokomotīvju un ritošā sastāva ražošanu vai metālkonstrukciju izgatavošanu, atbilstoši stratēģiskajam mērķim, kā arī tuvākajā nākotnē nav sagaidāmi attiecīgi pasūtījumi, saimnieciski un finansiāli izdevīgi šajā gadījumā ir reorganizēt SIA “Rīgas Vagonbūves Uzņēmums “Baltija”” to pievienojot SIA “LDZ ritošā sastāva serviss”, kurš ievērojot statūtos noteiktos saimnieciskās darbības veidus arī nepieciešamības gadījumā var veikt dzelzceļa ritošā sastāva lokomotīvju un ritošā sastāva ražošanu vai metālkonstrukciju izgatavošanu, t.sk. tajā skaitā Ziemeļatlantijas līguma organizācijas (NATO) militārās tehnikas dzelzceļa pārvadājumu atbalsta nodrošināšanai Šie darbības veidi atbilst SIA “LDZ ritošā sastāva serviss” statūtos norādītajiem darbības veidiem Metāla konstrukciju ražošana 25.1. un Dzelzceļa* *lokomotīvju un ritošā sastāva ražošana 30.2.* |
| 7. |  | **Pārresoru koordinācijas centra iebildumi:**  Tāpat lūdzam papildināt Anotāciju ar izvērstāku informāciju par RVU Baltija aktīviem, tai skaitā nekustamajiem īpašumiem, norādot to aktuālo vērtību un vai ir veikta nekustamo īpašumu pārvērtēšana. | **Ņemts vērā** | **Papildināts anotācijas I sadaļas 2.punkts:**  *2020.gada 31.decembrī SIA “Rīgas Vagonbūves Uzņēmums “Baltija”” bilances kopsumma sastādīja 292 643 EUR, no kuriem 160 888 EUR veidoja naudas līdzekļu atlikumi bankas kontā, 125 100 EUR nekustamie īpašumi un 6 655 EUR krājumi un citi debitori. Posteni “Nekustamie īpašumi” veidoja zemes gabals ar bilances vērtību 59 202 EUR un ēka ar bilances vērtību 67 098 EUR. Zemes gabals un ēka veido SIA “LDZ ritošā sastāva serviss” nomā nodoto īpašumu – Daugavpilī esošo ražošanas ēkas kompleksu. Finanšu pārskata revīzijas ietvaros tika novērtēts vai nekustamajiem īpašumiem ir nepieciešams atzīt vērtības samazinājumu – šāda nepieciešamība nav identificēta, ko apliecina zvērināta revidenta sniegtais slēdziens bez iebildēm. Reorganizācijas brīdī tiks veikta šo īpašumu vērtēšana, piesaistot neatkarīgu sertificētu vērtētāju.* |
| 8. |  | **Finanšu ministrijas priekšlikums:**  Ievērojot to, ka Satiksmes ministrija anotācijā ir norādījusi, ka rīkojuma projektā minētās darbības neparedz komercdarbības atbalsta piešķiršanu un nav saskatāmas pazīmes, kas noteiktu nepieciešamību piemērot komercdarbības atbalsta normas, lūdzam papildināt anotāciju ar norādi, kura tieši no Komercdarbības atbalsta kontroles likuma 5.pantā minētajām komercdarbības atbalstu raksturojošajām pazīmēm netiek izpildīta. | **Ņemts vērā** | **Papildināts un precizēts anotācijas I sadaļas 2. punkts:**  Ņemot vērā kapitālsabiedrības likvidācijas būtību un lēmuma pamatojumu, neviena no Komercdarbības atbalsta kontroles likuma 5.pantā minētajām komercdarbības atbalstu raksturojošajām pazīmēm netiek izpildīta.”  “Ņemot vērā reorganizācijas būtību un lēmuma pamatojumu, neviena no Komercdarbības atbalsta kontroles likuma 5.pantā minētajām komercdarbības atbalstu raksturojošajām pazīmēm netiek izpildīta. |

|  |  |  |  |  |
| --- | --- | --- | --- | --- |
|  |  |  |  |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

L.Pūce

|  |
| --- |
| (par projektu atbildīgās amatpersonas vārds un uzvārds) |
| Satiksmes ministrijas Juridiskā departamenta Valsts kapitāla daļu pārvaldes un publisko līgumu nodaļas vadītāja |
| (amats) |
| 67028237 |
| (tālruņa un faksa numurs) |
| Linda.Puce@sam.gov.lv |
| (e-pasta adrese) |